钦定古今图书集成/明伦汇编/氏族典/第396卷 > 李思齐
## 钦定古今图书集成/明伦汇编/氏族典/第396卷 > 李思齐

按《明外史李思齐传》：“思荠字世贤，罗山人。中原乱，思
齐与察罕帖木儿集义旅袭破罗山。元以思齐知汝
宁府，迁四川行省右丞，封许国公，寻加平章政事，邠
国公。思齐与察罕同起兵，齿位相埒。察罕死，扩廓总
天下军，以檄檄思齐。思齐怒，与张良弼等连兵拒扩
廓。洪武元年，闻明师已取河南，乃西走凤翔。冯胜师”
至，穷蹙，遂降。太祖命为江西行省左丞。三年，进中书
平章事。七年，遣往招谕扩廓，至则待以礼。寻使骑士
送之归，至塞下，辞曰：“主帅有命，请留一物为别。”思齐
曰：“吾远来无所赍。”骑士曰：“愿得公一臂。”思齐知不可
免，遂断与之。子世昌，金吾指挥同知。